જો કે સારા ખબર એ છે કે અનેક પોલિંગ બૂથો પર મોટી સંખ્યામાં લોકો શાંતિપૂર્ણ રીતે મતદાન કરવા માટે આવી રહ્યા છે. બિલાસપુરની વિધાનસભાની સીટ પર ઇવીએમ મશીનની ગરબડી જોવા મળી છે. તો બીજી તરફ કોંગ્રેસના વીરભદ્ર સિંહ મતદાન સાથે જ આ વખતની ચૂંટણીમાં પૂર્ણ બહુમત સાથે કોંગ્રેસની સરકાર આવશે તેવો મત વ્યક્ત કર્યો છે. તો બીજી તરફ ભાજપના ઉમેદવાર પ્રેમ કુમાર ધૂમલે પણ જણાવ્યું છે કે આ વખતે લોકોનું જે રીતે અમને સમર્થન મળી રહ્યું છે તે જોતા 60થી વધુ સીટો ભાજપને મળે તેવું દેખાઇ રહ્યું છે. ઉલ્લેખનીય છે કે હિમાચલ પ્રદેશ પછી ગુજરાતમાં પણ વિધાનસભાની ચૂંટણી થવાની છે. ત્યારે આજનું આ મતદાન હિમાચલમાં પંજો આવશે કે કમળ ખીલશે તે આવનારા સમયમાં સ્પષ્ટ કરશે.